**Magyar Sakkszövetség Budapesti Sakkszövetség**

1055 Budapest, Falk Miksa u. 10. 1053 Budapest, Curia u. 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MAGYAR NEMZETI GYERMEK

SAKK CSAPATBAJNOKSÁG

**2019.**

1. **A bajnokság célja:** a nevelőegyesületek közötti erőviszonyok felmérése, FIDE értékszám módosítása és a sportbarátság elmélyítése
2. **A verseny helyszíne, időpontja:** Budapesti Műszaki Egyetem Sportközpontja, 1111 Budapest, Bertalan Lajos utca 2-4**.** 2019. október 26-29.
3. **Szállásigénylés a szervezőkön keresztül:** Budapesti Egyesített Középiskolai Kollégium, 1149 Budapest, Mogyoródi út 19-21.
4. **A verseny rendszere:** 7 fordulós csapatverseny, svájci rendszerű párosítással
5. **Program:**

**október 26. szombat** 09:00-14:00 Beérkezés a verseny helyszínére, regisztráció,

 **erősorrendek véglegesítése**

14:30 **Technikai értekezlet**

15:00 Megnyitó a Sportcsarnokban

15:30 – 20:00 1. forduló

**október 27. vasárnap** 09:00 – 13:30 2. forduló

 15:30 – 20:00 3. forduló

**október 28. hétfő** 09:00 – 13:30 4. forduló

 15:30 – 20:00 5. forduló

**október 29. kedd** 08:30 – 13:00 6. forduló

 14:00 – 18:30 7. forduló

 19:00 **Eredményhirdetés**

**Étkezési rend**: 07:00 – 08:30 Reggeli

12:30 – 14:30 Ebéd

19:00 – 21:00 Vacsora

1. **Rendező:** Magyar Sakkszövetség és a Budapesti Sakkszövetség
2. **A verseny főbírója: Gyömbér Tamás,** nemzetközi versenybíró
3. **A versenybíróság és a verseny bírói:** a helyszínen kerülnek ismertetésre
4. **Versenyigazgató: Lovas Zsolt,** a BSSZ elnöke
5. **Nevezési határidő: 2019. október 11. péntek éjfél**

**Nevezési díj csapatonként:** **25.000 Ft.**

Nevezési határidő lejárta után 30.000 Ft.

Több csapatot indító egyesületek **5.000 Ft** kedvezményt kapnak a második, harmadik, negyedik, stb. benevezett csapatuk nevezési díjából.

*Felhívjuk a figyelmet, hogy a nemzeti csapatbajnokság versenykiírása szerint, az NB I-es csapatoknak legalább egy csapattal részt kell vennie az országos gyermek vagy ifjúsági csapatbajnokságon.* A rendelkezés megtalálható csapatbajnokság versenykiírásának 15. pontjában: „Az utánpótlás nevelés biztosításának érdekében hozott Elnökségi (2009.05.20-i) döntés alapján a Nemzeti Ifjúsági Csapatbajnokságon **minden NB I-es csapatnak kötelező csapatot indítania.** Az ifjúsági csapat indítását elmulasztó NB I-es csapat 300.000 Ft megfizetésére lesz kötelezve, amelyet 2019.12.15-ig köteles befizetni.”

1. **Nevezési feltételek:** a nevezésnek tartalmaznia kell:
2. a versenykiíráshoz csatolt, **kitöltött erősorrendi ívet** **és** **a szállás és étkezési igények hiánytalan megjelölését**
3. a csapatvezető e-mail és mobil telefon elérhetőségét
4. a **végleges erősorrendi ív**nek tartalmaznia kell:
	* + játékos nevét,
		+ születési idejét,
		+ a FIDE listán szereplő nevezéskori értékszámát,
		+ a FIDE azonosítóját
		+ az erősorrend kialakításánál a 150 pontos szabály van érvényben. (A FIDE értékszám nélküliek a csapat átlag értékszám számításhoz „fiktív” ***1000***-al lesznek figyelembe véve.)

Az erősorrendi ívek a nevezés elfogadása után a helyszíni regisztrációig módosíthatók, vis maior esetén és figyelemmel a Versenykiírás 14. pont befejező bekezdésének utolsó három mondatára, valamint a FIDE lista aktualizálása miatt.

1. **Csapatösszeállítás:**
* a nevezhető 8 játékosból mérkőzésenként **6 fő** játszik,
* a csapatban két fő 12 év alatti versenyző szerepelhet (2007.01.01.), a további négy tábla 10 év alattiakból (2009.01.01.) állítható ki,
* melyből kötelező 2 fő leány játékost szerepeltetni,
* közülük 1 női játékos kiváltható 1 nyolc év alatti (2011.01.01. után született) versenyzővel.
* két „vendégjátékos” vehető fel az erősorrendi ívre, amelyből mérkőzésenként egy játékos szerepelhet,
* külföldi játékosok szerepeltetése nem engedélyezett,
1. **Lebonyolítás:**

7 forduló svájci rendszerben. A párosítás FIDE Swiss Manager programmal történik. A játékidő 90 perc + 30 másodperc hozzáadás lépésenként. A játszma jegyzése a játszma végéig kötelező. Több csapatot indító egyesületek az utolsó kettő fordulóban nem játszhatnak egymással! A kettőnél több csapatot indító egyesületek esetében a 3., „n”-edik csapatok vonatkozásában – a sportszerűségi elvek figyelembe vételével – a főbíró dönt az utolsó két fordulót illetően.

A csapatbajnokságot az érvényben lévő FIDE szabályok szerint, a következő lebonyolítási rendszerben rendezzük:

 A versenyre tetszőleges számú csapat nevezhet.

**Helyezések eldöntése:** *A helyezések sorrendjét a játszmapontok – büntetőpontokkal csökkentett – összege határozza meg. A táblapont számítás szabályainak megfelelően minden táblán elért győzelem 1 pont, döntetlen ½ pont, vereség pedig 0 pont.*

*Holtversenyek esetén a helyezések eldöntésének rendje:*

 1. Csapatpont számítás szerinti sorrend (győzelem 2, döntetlen 1, vereség 0 pontot ér)

 2. Buchholz érték

 3. Egymás elleni eredmény

 4. Magasabb táblán elért jobb eredmény

A versenyre a csapatok besorolását a csapat értékszám átlaga adja. Az értékszám átlagot a benevezett csapat első négy (1-6.) versenyzőjének élője alapján kerül kiszámolásra, illetve 7-8 fős nevezés esetén a „kötelezően leültetendő” hat versenyző /1 lány/ legmagasabb értékszám átlaga lesz beszámítva. **A FIDE értékszámmal nem rendelkező versenyzők 1000-es érékkel kerülnek be a csapatátlag számításba**. Aki úgy nyilatkozik, hogy egy játékosa a későbbi fordulóban érkezik és ül asztalhoz, az a játékos az értékszám átlagba beszámít*. Amennyiben ez a játékos mégsem vesz részt a versenyen, akkor az IB ezt a sportszerűtlenséget figyelembe veszi a következő évi Sport XXI egyesületi támogatások megítélésénél.*

**Megengedett késési idő: 30 perc.**

1. **Résztvevők:**

Az MSSZ-vel tagsági viszonyban álló önálló sakkegyletek, sakkszakosztályt működtető sportegyesületek ifjúsági csapatai. **Vendégjátékost csak 2019. szeptember 4-ig kiváltott licenc alapján lehet szerepeltetni.** A csapatokban maximum **2 (két)** ilyen „vendégjátékos” szerepelhet. A „vendégjátékos” licenccel rendelkező sakkozók szabadon választhatják meg, hogy melyik egyesületük csapatában szerepelnek az országos ifjúsági csapatbajnokságon.A bajnokság résztvevői magyar állampolgárok, vagy olyan versenyzők, akik HUN jelzéssel találhatók a 2019. szeptember 1-ei FIDE listán. **Külföldi játékos nem szerepelhet a csapatban.** Nem tekinthető külföldinek a Magyarországon élő, a közoktatásban nappali tagozatra járó, külföldi állampolgárságú tanuló, amennyiben HUN FIDE azonosítóval **/ID/** rendelkezik. Több csapatot indító egyesület csak külön erősorrendi ívekkel nevezhet!

**15. Díjazás:**

I. helyezett: 50.000 Ft, kupa, érem és oklevél

II. helyezett: 30.000 Ft, kupa, érem és oklevél

III. helyezett: 20.000 Ft, kupa, érem és oklevél

IV –VI. helyezettek: oklevél.

1-6. tábladíjasok emlékplakett és tárgyjutalomban részesülnek. Azonos pontszám esetén a csapathelyezés dönt.

**16. Nevezés és információ:**

e-mail: sakkgycsb2019@gmail.com

**A költségeket átutalással kell fizetni, a regisztráció visszaigazolásnak pontosítása után.**

**A játékengedélyek ellenőrzését az MSSZ végzi, így a nevezéshez tartozó erősorrendi íveket feltétlenül meg kell küldeni.**

***A beérkező nevezéseket 5 munkanapon belül visszaigazoljuk***!

**17. Költségek:**

Utazás, szállás, étkezés, nevezési díj a nevezett csapatokat terheli. A rendezési költségek a Budapesti Sakkszövetséget terhelik.

**Szállás és étkezési árak:**

Elhelyezés: 3-4 ágyas szobákban

Szállás: **2.130 Ft/fő/éjszaka**

Étkezés:kontinentális reggeli **400 Ft/fő**

Étkezés: menü ebéd **1700 Ft/fő** (nagyadag); **1400 Ft/fő** (kisadag)

Étkezés: menü vacsora **1100 Ft/fő**

*A reggeli és vacsora helyszíne a Mogyoródi úti kollégium. Az ebéd helyszíne a versenyteremtől*

*150 méterre található Stoczek menza különterme. Felhívjuk a figyelmet arra, hogy a kiajánlott áron*

*csak a nevezéskor leadott étkezési igényeket tudjuk biztosítani! (Kérjük a budapesti és a Budapest*

*környéki csapatok vezetőit, hogy a kísérők várható ebédigényét előzetesen mérjék fel, s a nevezéskor leadott megrendelésük ezeket az igényeket is tartalmazza.)* ***A nevezéskor megadott étkezési igényeket a későbbiekben csak vis major esetben tudjuk módosítani.***

**Az IFA (idegenforgalmi adó) a 18 év felettieket terheli (450,- Ft/éjszaka).**

Az étkezések 2019. október 26-án ebéddel kezdődnek, és október 29-én ebéddel záródnak. Kérhető csak szállás **vagy korlátozottan** bármilyen részétkezés is.

Mivel a nevezési határidő 2019. október 11., az utolsó visszaigazolás napja 2019. október 14., az ezt követő **utolsó átutalási/befizetési határidő 2019. október 21. lesz**.

**Kérjük a befizetést igazoló átutalási bizonylatot, illetve befizetést igazoló csekk szelvényét, vagy annak másolatát a versenyre elhozni, és a regisztráció során bemutatni!**

Amennyiben a nevezést követően 5 napon belül nem érkezik visszaigazolás, úgy kérjük telefonon jelezni, mivel előfordulhat postai levél elvesztése, illetve e-mail „elkallódása”, és ezt próbáljuk elkerülni!

Kérjük minden versenyzőt és kísérőt a határidők betartására, a verseny zökkenőmentes lebonyolítása érdekében.

**18. Óvás:**

Óvást a helyszínen **írásban** kell benyújtani a főbírónál, a forduló befejezése után maximum 15 percig bruttó 15.000.-Ft egyidejű befizetésével. A versenybíróság az óvással kapcsolatban egy órán belül dönt, amely végleges. A jogosan óvó csapat, az óvási díjat visszakapja.

**19. Egyéb:**

**a.)** A csapatvezetők a nevezéssel, illetve a helyszíni regisztrációval kialakítják az úgynevezett alapcsapatot (1-8. számú versenyzők erőlistáját).

A mérkőzés akkor veheti kezdetét, ha a játszmák kétharmada (4 játszma) létrejön.

**b.) Az éltáblákon (1-2. tábla) távollévő versenyzők játék nélküli játszmavesztése esetén a csapatot 1 játszma büntetőponttal kell sújtani.**

A 3-6. táblákon játék nélküli vesztések (kontumálások) sorozatos ismétlődése esetén 1-1 játszma büntetőponttal lehet elmarasztalni a vétkes csapatot. Azonos versenyző ismétlődő – kétszeri – kontumálása után a nevezettet az erőlistáról törölni kell. Páratlan számú mezőny esetén az erőnyerő csapat csapattagjai közül 6 versenyzőnek 0,5 pont kerül jóváírásra (az összeállítást a leültetési szabályokat betartva a csapatvezető adhatja le a forduló megkezdése előtt), az esetleges holtversenyek korábban leírtak alapján történő eldöntése céljából (lásd 13. pontban leírtakat) az erőnyerő csapatnak 1 meccspont is jóváírásra kerül.

**c.)** A CSAPATVEZETŐKszerepe „A Sakkjáték Versenyszabályzata” 32. §-ban előirt kötelezettségek és jogkörök (intézkedési lehetőségek) alapján érvényesülhet.

**A rendezőségnek jogában áll a szálláshelyen vagy a verseny helyszínén súlyosabb rendbontásban vétkes játékos(oka)t vagy kísérőket akár a versenyből való kizárással is büntetni, a befizetési költségek visszatérítése nélkül. Az okozott anyagi kárt kötelesek megtéríteni. További szankcionálásra az MSSZ jogosult.**

**d.)** A program szerint kitűzött időpontban a versenybíró a világossal játszó versenyzők óráját elindítja. A mérkőzés akkor veheti kezdetét, ha a játszmák kétharmada (négy játszma) megvalósul. A korábban érkező csapat akkor ülhet le, ha legalább 5 versenyzője jelen van.

**e.)** A versenyen hatályosak a NB CSB versenykiírás fegyelmező szigorító szabályai (mobil telefon használat, egyéb elektronikai eszközök használata, beszélgetés, sportszerűtlen versenyzés).

**f.) A sportcsarnoknál elemzési termet a szervezők nem tudnak biztosítani.**

**g.) A versenyteremben elemezni, rapid és villámpartit játszani TILOS.**

**Regisztráció helyszíne:**

Az aktuális állapotot az MSSZ és a BSSZ honlapjain a verseny előtt 1 héttel közzétesszük.

A Budapesti Sakkszövetség fenntartja a jogot előre nem látható problémák előfordulása esetén az MSSZ Ifjúsági Bizottságával egyetértésben a „Versenykiírás” szükséges módosítására. A verseny megkezdése után a „Versenykiírás” bármilyen módosítására – indokolt esetben - csak a verseny főbírója jogosult. A főbíró által végrehajtott módosítást, a döntést követően 15 percen belül nyilvánosságra hozza a BSSZ.

Budapest,2019. szeptember 11.

 **Jó versenyzést kíván a Budapesti Sakkszövetség!**